Ministru kabineta noteikumu „Grozījumi Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju

amatpersonu un darbinieku atlīdzības uzskaites sistēmu””

 projekta sākotnējās ietekmes novērtējuma ziņojums (anotācija)

|  |
| --- |
| 1. **Tiesību akta projekta izstrādes nepieciešamība**
 |
|  1. |  Pamatojums | Ministru kabineta noteikumu projekta “Grozījumi Ministru kabineta 2010.gada 21.jūnija noteikumos Nr.541 “Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”” (turpmāk – noteikumu projekts) izstrādes nepieciešamība saistīta ar nepieciešamību korekti atspoguļot valsts pārvaldē nodarbināto skaitu, nodalot atsevišķi Eiropas Savienības struktūrfondu un Kohēzijas fonda 2014.-2020. plānošanas perioda specifiskā atbalsta mērķa vai pasākuma projektu vadībā un īstenošanā iesaistītos ierēdņus un darbiniekus ar terminētiem darba līgumiem. Vienlaikus tiek precizēts identifikācijas kods saistībā ar 2015.gada 30.novembrī Saeimā pieņemtajiem grozījumiem Valsts un pašvaldību institūciju amatpersonu un darbinieku atlīdzības likumā, kas no 2016.gada 1.janvāra paredz izmaksāt reprezentācijas izdevumus Saeimas priekšsēdētājam, Ministru prezidentam un ministriem, līdz ar to nepieciešams sakārtot normatīvo regulējumu datu korektai atspoguļošanai atlīdzības uzskaites sistēmā. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar izmaiņām, kas veiktas saistošajos normatīvajos aktos, nepieciešams veikt atbilstīgus grozījumus Ministru kabineta 2010.gada 21.jūnija noteikumos Nr.541 „Noteikumi par valsts un pašvaldību institūciju amatpersonu un darbinieku atlīdzības uzskaites sistēmu”(turpmāk – noteikumi), lai nodrošinātu viennozīmīgu un salīdzināmu informācijas ievadi “Valsts un pašvaldību institūciju amatpersonu un darbinieku atlīdzības uzskaites sistēmā”.Noteikumu projekts paredz šādus tehniskus precizējumus:1. Nodarbināto grupu nosaukumos, amatpersonas (darbinieka) statusa nosaukumos un amata statusa nosaukumos atsevišķi nodalīt Eiropas Savienības struktūrfondu un Kohēzijas fonda 2014.-2020. plānošanas perioda specifiskā atbalsta mērķa vai pasākuma projekta vadībā un īstenošanā iesaistītos ierēdņus un darbiniekus, tādējādi gūstot informāciju, cik daudz nodarbināto - gan ierēdņu, gan darbinieku ar terminētiem darba līgumiem valsts pārvaldē ir piesaistīti uz Eiropas Savienības struktūrfondu un Kohēzijas fonda specifiskā atbalsta mērķa vai pasākuma projekta īstenošanu. Līdz ar to šāda informācija ir sniedzama tikai par konkrētiem darbiniekiem, kuri tiek pieņemti darbā uz specifiskā atbalsta mērķa vai pasākuma projekta īstenošanu (par konkrēto specifiskā atbalsta mērķa pasākumu ir izdoti atsevišķi Ministru kabineta noteikumi un projektam ir piemērota atlase (ierobežota projektu iesniegumu atlase, atklāta projektu iesniegumu atlase utml.)) un tam tiek veidota amata vieta uz noteiktu laiku (projekta īstenošanas laiks). Šis regulējums nav attiecināms uz tiem ierēdņiem (darbiniekiem), kuri strādā pamatdarbā, piemēram, ministrijā uz pilnu vai nepilnu darba laiku saskaņā ar amatu sarakstu un saņem piemaksu par daļlaika darbu projektā, kā arī uz tiem atbildīgās iestādes, vadošās iestādes, sertifikācijas iestādes un revīzijas iestādes ierēdņiem (darbiniekiem), kuru atlīdzība tiek segta no Eiropas Savienības fondu 2014.-2020.plānošanas perioda tehniskās palīdzības līdzekļiem. 2. Precizēt identifikācijas koda aprakstu, iekļaujot tajā norādi uz Saeimas priekšsēdētāja, Ministru prezidenta un ministru reprezentācijas izdevumu kompensāciju, atbilstoši Saeimā pieņemtajiem grozījumiem atlīdzības likumā, kas turpmāk paredz tiesības šīm amatpersonām saņemt šādu kompensāciju; 3. Precizēt noteikumu 4.punktu, papildinot to ar atsauci, ka atlīdzības uzskaites sistēmā iekļaujamā informācijai par amata vietu skaitu ir jāsakrīt ar iestādes vadītāja apstiprināto amatu vietu sarakstu. Šāds precizējums nepieciešams saistībā ar pēdējā laikā arvien biežāk konstatēto situāciju, ka atlīdzības uzskaites sistēmā iekļautā informācija par amata vietu skaitu gada ietvaros ir mainīgs lielums, kas dažkārt atsevišķās institūcijās mainās par vairākiem desmitiem un pat simtiem amata vietu, tādējādi radot nekorektu informāciju. |
|  3. |  Projekta izstrādē iesaistītās institūcijas |  Noteikumu projekts attiecas tikai uz valsts un pašvaldību institūciju amatpersonām un darbiniekiem, tādēļ sabiedrības līdzdalība noteikumu projekta izstrādē nebija nepieciešama. |
|  4. |  Cita informācija |  Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt |  Valsts un pašvaldību institūciju personālvadības struktūru amatpersonas un darbinieki. |
|  2. |  Tiesiskā regulējuma ietekme uz tautsaimniecību un administratīvo slogu |  Projekts šo jomu neskar |
|  3. |  Administratīvo izmaksu monetārs novērtējums |  Noteikumu projekts nerada papildu administratīvo slogu. |
|  4. |  Cita informācija |  Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par Ministru kabineta noteikumu projekta izstrādi publicēta Finanšu ministrijas mājas lapā. |
| 2. | Sabiedrības līdzdalība projekta izstrādē | Sabiedrības grupām projekta tiesiskais regulējums pēc būtības nemaina to tiesības un pienākumus. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Finanšu ministrija, valsts un pašvaldību institūcijas. |
| 2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekts šo jomu neskar |
| 3. |  Cita informācija |  Nav |

*Anotācijas III –V; VI sadaļa – projekts šīs jomas neskar.*

Finanšu ministre D.Reizniece - Ozola

I.Artemjeva

14.04.2016 12:20

730

67095599

Ineta.Artemjeva@fm.gov.lv